**Dragi tovarăşi inamici**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vă rog să mă iertaţi tovarăşi

dacă şi azi v-am deranjat

căci mâine sigur o fac iarăşi

tot ca poet tot ca bărbat

Dacă şi azi v-am deranjat

mă rog la naiba-n epigramă

când am făcut în cer curat

cu versurile gata să doarmă

Mă rog la naiba-n epigramă

căci mâine sigur o fac iarăşi

spontan ca un surâs de mamă

vă rog să mă iertaţi tovarăşi

Dacă şi azi v-am deranjat

cu scrisul totuşi de soldat

Costel Zăgan, NOSTALGII ASUMATE